《问性之病》
宋代·胡仲参

莫向推敲苦用心，闻君病里亦沉吟。
书灯挑尽无人共，药鼎煎残到夜深。
霜后菊花方寂寂，腊前梅事又骎骎。
相看咫尺如千里，几度逢人问信音。

作者简介：胡仲参，字希道，清源（今福建泉州）人。仲弓弟。生平不见记载，就集中诗知其早岁曾在临安就学（当为太学），应礼部试不第，后以诗游士大夫间，游踪颇广，与冯去非等有交。诗集已佚，仅《南宋六十家小集》存《竹庄小稿》一卷（亦收《两宋名贤小集》）。　胡仲参诗，以汲古阁影宋抄《南宋六十家小集》本为底本，新辑集外诗附于卷末。